kardosdrur/scandi-wiki huggingface dataset:
Gul frøstjerne

 
Gul frøstjerne (Thalictrum flavum) er en 50-120 cm høj urt med grågrønne blade og lysegule blomster, som indgår i plantesamfundene på næringsrige strandenge, høslætenge og moser. Den ses af og til dyrket i bede med blomstereng.

Beskrivelse 
Gul frøstjerne er en flerårig, urteagtig plante med en opstigende til opret, busket vækst. Stænglerne er runde i tværsnit, en smule blåduggede og næsten fuldstændigt hårløse. Bladene er dels grundstillede og dels spredtstillede på stænglerne. De er flere gange fjersnitdelte med omvendt ægformede småblade. Bladranden er trelappet til groft tandet, og oversiden er grågrøn, mens undersiden er lyst grågrøn.

Blomstringen foregår i juli, hvor man finder blomsterne samlet i store, endestillede stande. Blomsterne er regelmæssige og oprette med bleggule blosterblade og gule støvdragere. Frugterne er nødder, der sidder samlet i små knipper.

Rodsystemet består af en vandret krybende jordstængel og nogle få, grove rødder.

Højde x bredde og årlig tilvækst: 1,00 x 0,75 m (100 x 75 cm/år).

Hjemsted 

Gul frøstjerne er udbredt i Nordafrika, Mellemøsten, Kaukasus, Centralasien, Sibirien, Østasien og det meste af Europa. I Danmark findes den hist og her i de østlige egne af landet. Arten er knyttet til let skyggede voksesteder med en jord der er fugtig og næringsfattig, og den er karakterplante for plantesamfundet Filipendulion ulmariae.

Langs floden Itchen nær Winchester i grevskabet Hampshire, England, vokser en typisk vådbundsflora på lysåben, kalkholdig bund. Her findes arten sammen med bl.a. almindelig fredløs, kattehale, almindelig mjødurt, almindelig skjolddrager, engforglemmigej, engkabbeleje, høj sødgræs, kærstar, lancetbladet ærenpris, lodden dueurt, rørgræs, topstar, tykskulpet brøndkarse, vandmynte og vandskræppe

Fodnoter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Engplanter
Lamine Guèye (skiløber)

Lamine Guèye (18. juli 1960, Dakar) er en senegalesisk skiløber, og den nuværende præsident for det Senegalesiske Skiforbund, som han grundlagde i 1979. Guèye deltog for Senegal ved Vinter-OL i 1984, 1992 og 1994. Han var den første sorte afrikaner til at deltage ved Vinter-OL, og han har deltaget 25 gange i den Alpine verdenscup og fem gange i det Alpine Verdensmesterskab. Han forsøgte at deltage ved Vinter-OL i 2002, men var ikke i stand til det, da kvalifikationsløbene han skulle have deltaget i blev aflyst.

Guèye har været en prominent person når det kommer til at tiltrække opmærksomhed til det han kalder diskriminerende regler for kvalifikation til Vinter-OL, og han har skrevet til den Internationale Olympiske Komite, som han ønsker at give alle lande ret til at deltage i Vinter-OL, som det var tilfældet til og med Vinter-OL i 1992, og det stadig er tilfældet med Sommer-OL.

Kildehenvisninger 

Sportsfolk fra Senegal
Skiløbere
Hertugdømmet Bytom

Hertugdømmet Bytom () var et af mange schlesiske hertugdømmer. Det blev etableret med hovedbyen Bytom omkring 1281 i forbindelse med delingen af hertugdømmet Opole mellem sønnerne af Władysław Opolski. Hertugdømmet eksisterede i lidt over to hundrede år, indtil det igen blev en del af Opole.

Den første hertug af Bytom blev Kasimir, der regerede sammen med broderen Bolko 1. af Opole, men fra 1284 var enehersker. Konflikter med hans fætter Henrik 4. Probus af Wrocław førte til, at Kasimir søgte beskyttelse fra kong Wenceslaus 2. af Bøhmen, og i 1289 blev han den første schlesiske hertug af Piast-slægten, der underkastede sig bøhmisk overherredømme.

Ved hans barnebarn Bolesławs død i 1355 uddøde Bytom-grenen af Piast-slægten, og i striden om arvefølgen måtte hans enke Margareta af Sternberg afstå den nordlige del af hertugdømmet med Koźle til Konrad 1. af Oleśnica, mens resten gik i arv til Kasimir 1. af Cieszyn. Bytom forblev opdelt indtil 1459, hvor Wenceslaus 1. af Cieszyn solgte sin part til Konrad 9. den Sorte af Oleśnica. Bytom var nu samlet under Konrads styre. 

I 1472 annekterede den selvudråbte ungarske konge af Bøhmen, Matthias Corvinus, Bytom og pantsatte det til Jan af Zierotin. I 1498 blev Bytom igen indlemmet i hertugdømmet Opole under hertug Jan 2. den Gode. Jan havde underskrevet en arveaftale med markgreve Georg af Brandenburg-Ansbach, som i 1526 blev forlenet med Bytom af Ludvig 2. af Bøhmen.

Georgs styre blev imidlertid fornægtet af Ludvigs efterfølgere fra Habsburg-slægten, som mistænksomt betragtede den øgede indflydelse, som Hohenzollern-slægten var ved at få i Schlesien. Efter Slaget ved det Hvide Bjerg i 1620 benyttede den habsburgske Ferdinand 2. lejligheden til at afsætte kurfyrst Georg Vilhelm af Brandenburg-Preussen som hersker over Bytom. Det forblev en stat i det Habsburgske monarki, til det blev en del af kongeriget Preussen i 1742.

Forhenværende hertugdømmer
Etableret i 1281
Ophørt i 1498
Schlesiske hertugdømmer
Blumenthal

Blumenthal kan henvis til

 et efternavn, der bæres af flere personer
 Hans-Jürgen Graf von Blumenthal
 Nathan Blumenthal
 Werner Michael Blumenthal

 steder
 Blumenthal, en landsby i Hellenthal, Tyskland
 Blumenthal, Canada
 Blumenthal, Holstein, en kommune i Tyskland
 Blumenthal, Texas, USA
 Blumenthal, det tyske navn for Mașloc kommune, Rumænien
Ashrita Furman

Ashrita Furman (født 16. september 1954 i Brooklyn i New York) er en amerikaner som er kendt for sine mange guinness rekorder.

Han har sat i alt 230 guinness-rekorder siden 1979. Den første rekord han tog var at tage 27.000 jumping jacks (sprællemænd). I april 2009 fik han sin rekord nummer 100 ved at samle en gruppe mennesker, som fremførte et digt på 111 sprog. Digtet Precious var skrevet af Sri Chinmoy og blev fremført i City Hall Park i New York.

Han har sat rekorder på alle 7 kontinenter, og i over 30 lande. Bl.a. har han sat rekorder ved kendte landemærker som Pyramiderne i Egypten hvor han løb mens han balancerede på en billardkø, Stonehenge hvor han balancerede på en trænings bold, Eiffeltårnet hvor han lavede flest sit-ups på en time og Den kinesiske mur hvor han hoppede på en hoppebold.

Kilder

Eksterne henvisninger 

 Hans hjemmeside
 Video: Ashrita Furman life story The Record Breaker

Verdensrekordindehavere
Personer fra New York
Ferraraskolen

Ferraraskolen (efter provinsen Ferrara) var en skole inden for italiensk maleri, som blomstrede i anden halvdel af 1400-tallet og gennem 1500-tallet og var repræsenteret af blandt andre Cosimo Tura, Francesco del Cossa, Ercole Roberti, Lorenzo Costa og Dosso Dossi.  Nogle forskere mener, at Piero della Francesca opholdt sig i Ferrara, skønt det ikke kan dokumenteres.

Eksterne henvisninger 
 Census of Ferrarese Paintings and Drawings 

Note

Maleri
Kultur i Italien
15. århundrede
16. århundrede
Ferrara
Martin Hansson

Martin Hansson (født 6. april 1971 i Holmsjö i Sverige) er en svensk fodbolddommer. Han har dømt internationalt under det internationale fodboldforbund FIFA siden 2001.

Han er mest kendt for at være dommer i VM-kvalifikationskampen mellem  og , hvor William Gallas scorede det afgørende mål, der sendte Frankrig til VM 2010 i Sydafrika efter at Thierry Henry havde taget bolden med hånden.

Karriere 
På trods af den kontroversielle kendelse omkring kvalifikationskampen mellem Frankring og Irland, blev Hansson udtaget til at deltage ved VM 2010 i Sydafrika. Hansson fik dog ikke tildelt nogen kampe under slutrunden og måtte rejse hjem uden at have dømt en eneste kamp.

Referencer 

Fodbolddommere fra Sverige
Dommere i VM i fodbold 2010
Airport Simulator

Airport Simulator er et simulations spil lavet af Auran hvor man har ansvaret for at udvikle og opbygge en lufthavn lidt ligesom i Airport Tycoon. Spillet har 3D billeder og man har muligheder for at kontrollere lufthavnen i en høj grad.

Kilder 

Transportsimulationsspil
Windows-spil
Csound

Csound er en software synthesizer i form af et lydprogrammeringssprog. Ved at sammensætte lydgeneratorer, filtre, m.m. kan komplekse lyde genereres, herunder også musik.

Eksterne henvisninger 
 Csounds officielle side der indeholder FAQs, manualer, programmerings eksempler m.m.
 Csound Flossmanual, online Csound guide
 Csound mailing list 

Audio video-relaterede programmer til Linux
Fri software
Musikprogrammer
Pure Data

Pure Data, ofte forkortet Pd, er et visuelt computerprogram, der kan generere lyde ved at sammensætte forskellige objekter.
Forkortelsen Pd kan også betyde "patch diagram", med tanke på den måde programmet fremstår visuelt, endvidere kan det betyde "Public Domain", da Pure Data er Open source.

Eksterne henvisninger 

 Pure Data Portal
 Pure Data Floss Manual 

Audio video-relaterede programmer til Linux
Fri software
Musikprogrammer
Air Bucks

Air Bucks var en af de første økonomiske simulationsspil der beskæftigede sig med at drive et flyselskab.

Eksterne henvisninger 
 
 GameFAQs

Computerspil fra 1992
Transportsimulationsspil
Økonomiske simulationsspil
Amiga-spil
DOS-spil
Fyrendal Kirke

Fyrendal Kirke ligger ved herregården Fyrendal, ca. 16 km Ø for Skælskør (Region Sjælland). Indtil Kommunalreformen i 2007 lå den i Fuglebjerg Kommune (Vestsjællands Amt), og indtil Kommunalreformen i 1970 lå den i Øster Flakkebjerg Herred (Sorø Amt).

Kirken har tilknytning til herregården Fyrendal, som ligger umiddelbart bag kirken, Fyrendal hed Vindinge før 1677. Skibet stammer fra en romansk kirke opført af rå og kløvet kampesten med tilhugne kvadre i granit, kridt og faksekalk ved hjørner og åbninger. Skibet er blevet forlænget mod vest i senromansk tid. Mod nord og syd ses spor af de oprindelige døre med stik af kridtkvadre. Skibet fik højtsiddende spidsbuevinduer i anden halvdel af 1200-tallet, to af disse spores i sydmuren. De to korsarme er tilføjet i 1300-tallet, inden det romanske kor blev erstattet med det nuværende langhuskor i 1500-tallet, blændingsgavlen mod nord, kan dateres til 1300-tallet, gavlen mod syd har ingen daterbare enkeltheder. tårnet er opført i 1400-tallet, det to nederste stokværk er bevaret, overdelen med blændingsprydede kamtakgavle er fra 1500-tallet. Sakristiet er opført i 1529.

Skibet fik indbygget hvælv i 1300-tallet. Det murede alterbord har en åbning på bagsiden med smedejernsdøre fra 1685. Altertavlen i barok fra 1685 bærer våben for Didrik friherre Fuiren og Margrethe Elers. Foran koret er opstillet et korgitter fra o.1640 med våben for Gyldenløve og Grubbe, korgitteret tillægges Abel Schrøders værksted, det blev anbragt foran søndre korsarm i 1854 men flyttet tilbage i 1953, ved gitteret står to figurer, Kristus og Moses, som formodentlig har hørt til korgitteret. I koret er ophængt et epitafium fra 1670 over provst Friderick Andersen Klyne og familie. Prædikestolen er udført i 1616 på roskildemesteren Anders Nielsen Hatts værksted. I korsskæringen står en degnestol, som bærer våben for Niels Krag og Jytte Høeg. I kirken ses et korbuekrucifiks fra o.1500. På vestvæggen er ophængt et par stolegavle fra o.1600 med Syndefaldet og Korsfæstelsen.

Kirken har haft en Madonna-figur fra 1300-tallet, som nu opbevares på Næstved Museum. Figuren tillægges Næstved Madonna-mesteren.

I nordre korsarm ses et epitafium med 32 anevåben over Wilhelm Dresselberg til Vindinge (død 1620) og hustru. Desuden ses en gravsten over Erik Christoffersen Dyre (død 1554) og hans to hustruer samt en søn. I søndre korsarm ses to gravfanestænger fra begravelsen for Rudolph Günther von Grabow (død 1716). Desuden ses flere gravsten fra barokken med sekundære indskrifter og nogle sten over tjenestefolk fra Fyrendal.
Den romanske granitfont er hugget i én blok, den har glat kumme og en kraftig vulst som overgang til den runde fod.

Eksterne kilder og henvisninger 

 Hans Ulrik Gyldenløve – Regitze Grubbe på gravstenogepitafier.dk
 Niels Krag – Jytte Høeg  på gravstenogepitafier.dk
 Fyrendal Kirke  på nordenskirker.dk
 Fyrendal Kirke  hos KortTilKirken.dk
 Fyrendal Kirke  i bogværket Danmarks Kirker (udg. af Nationalmuseet)

Kirker i Næstved Kommune
Kirker i Roskilde Stift
Kirker i Sorø Amt
Edelweiss Air

Edelweiss Air er et flyselskab med base i Kloten, Schweiz der primært flyver charter og ruteflyvninger fra Zürich Airport. Selskabets navn kommer fra den uofficielle nationalblomst i Schweiz, Edelweiss, som også er malet på flyflåden.

Historie 
Flyselskabet blev grundlagt den 19. oktober 1995 i Bassersdorf, Schweiz, med kun ét McDonnell-Douglas MD-83 fly. Flåden blev efterfølgende udvidet og fornyet. I 1998 blev nye Airbus A320 fly indført for at erstatte MD-83'erne, og i 1999 blev langdistanceflyvninger påbegyndt ved hjælp af en større Airbus A330-200. I marts 2011 fik Edelweiss Air tilføjet et Airbus A330-300 fly til sin flåde.

Swiss International Air Lines købte i november 2008 Edelweiss Air af rejsekoncernen Kuoni Travel. Edelweiss havde på daværende tidspunkt 190 ansatte. Swiss er senere blevet opkøbt af det tyske selskab Lufthansa, men Edelweiss Air flyver videre som et selvstændigt datterselskab.

Flåde 
Edelweiss Air flyflåde består af følgende fly med en gennemsnitsalder på 11.8 år. (September 2013):

Referencer

Eksterne henvisninger 

 Edelweiss Airs officielle hjemmeside.  

Flyselskaber fra Schweiz
Etableret i 1995
Vaira Vīķe-Freiberga

Vaira Vīķe-Freiberga var den sjette lettiske præsident og første kvindelige præsident i Letland samt resten af Østeuropa. Hun blev valgt som Letlands præsident i 1999 af Letlands parlament Saeima, og hun genvalgtes for endnu en periode i 2003.

Vaira Vīķe blev født den 1. december 1937 i Riga i Letland. I slutningen af 1944 flygtede hun og forældrene til Tyskland. Der modtog hun sin første undervisning i en flygtningelejr i Lübeck. I 1949 flyttede hendes familie til Fransk Marokko, hvor hun fortsatte sin skolegang og lærte fransk. I 1954 flyttede familien til Toronto i Canada, hvor hun fuldførte high school.

Vaira Vīķe gik på Victoria College ved Toronto Universitet, hvor hun bestod eksamen i psykologi med en Bachelor of Arts i 1958 og en Master of Arts i 1960. Vaira fortsatte sin uddannelse ved McGill Universitetet i Montreal, mens hun også virkede på deltid som lektor ved Concordia Universitetet. Hun fuldførte sin Ph.d. i eksperimental psykologi og tog sin eksamen fra universitetet i 1965.

Vaira Vīķe-Freiberga er gift med Imants Freibergs, en anset og tidligere professor i computervidenskab ved Québec Universitet i Montreal.

Kilder

Kildehenvisninger 

Letlands præsidenter
Storkors af Sankt Olavs Orden
Luna Christofi

Luna Christofi (født 9. december 1967 i Gram, Sønderjylland) er en dansk sportsjournalist, der siden 1998 har været ansat ved TV 3, hvor hun primært har dækket UEFA Champions League og Formel 1. Tidligere var hun ansat ved DR Sporten. Hun er døbt Lone Jakobsen, men fik sit efternavn fra et tidligere ægteskab. I 1986 blev hun student fra Aabenraa Statsskole. I 2005 flyttede hun til Madrid sammen med sin mand.

Tv-værter fra Danmark
Sportsjournalister fra Danmark
Theodor Kullak

Theodor Kullak (født 12. september 1818 i Krotoschin i Posen, død 1. marts 1882 i Berlin) var en tysk musiker, bror til Adolf Kullak, far til Franz Kullak.

Kullak studerede klaverspil hos Aghte i Posen, teori hos Dehn i Berlin, gik 1842 til Wien, hvor han fortsatte sine studier hos Czerny, Sechter og Nicolai, foretog forskellige kunstrejser og blev 1843 lærer ved hoffet i Berlin, senere hofpianist.

1850 stiftede han sammen med Julius Stern og A.B. Marx et musikkonservatorium (det senere Sternske), skilte sig imidlertid 1855 ud derfra og grundlagde Neue Akademie der Tonkunst, der 1880 fejrede sin 25-årige beståen med 100 lærere og over 1000 elever.

Kullak har komponeret adskilligt for pianoforte, mest salon- og undervisningsmusik, en klaverkoncert, en trio, nogle sange med mere.

Komponister fra Tyskland
Pianister fra Tyskland
Romantikkens komponister
Sybil Fawlty

Sybil Fawlty er en fiktiv  person fra den engelske sitcom Halløj på badehotellet.
Sybil er Basil Fawltys kone. Sybil spilles af Prunella Scales.

Fiktive personer
Basil Fawlty

Basil Fawlty er en fiktiv person fra den engelske sitcom Halløj på badehotellet; han er gift med Sybil Fawlty. Basil Fawlty spilles af John Cleese.

Fiktive personer
Chestnut Avenue

Chestnut Avenue er en dansk musikgruppe bestående af drengene Nichlas Paasch og Malthe Deichmann Duckert. De vandt det danske MGP 2011 med deres nummer Tro på dig selv, men da Danmark havde begyndt deres fornyelse af MGP-konceptet var der ingen MGP Nordic eller pladekontrakt til vinderen, men i stedet professionel coaching til 50.000 kroner. 

Drengene har siden hen lagt musikken lidt på hylden. Forsanger og guitarist Nichlas Paasch er i dag officer i hæren.

Eksterne henvisninger 
 

Vindere af MGP
Musikgrupper fra Danmark
Musikgrupper fra 2011
Adolph Kullak

Adolph Kullak (født 23. februar 1823 i Meseritz, død 25. december 1862 i Berlin) var en tysk musiker, bror til Theodor Kullak.

Kullak studerede filosofi, men kastede sig, efter at have taget doktorgraden, over musikken. Han blev lærer ved broderens konservatorium og medarbejder ved flere musikblade. Han har udgivet Das Musikalisch-Schöne og Æsthetik des
Klaverspiels samt nogle klaverstykker og sange.

 

Pianister fra Tyskland
Musikforskere fra Tyskland
Tyskere i 1800-tallet
Værdikommissionen

Værdikommissionen var en dansk kommission, der blev nedsat af kulturminister Per Stig Møller som led i finanslovsaftalen for 2011. Forslaget om at oprette denne kommision blev fremsat af Kristendemokraternes folketingsmedlem Per Ørum Jørgensen og indgik i aftalen mellem forligspartierne bag finansloven. 

Efter regeringsskiftet i 2011 blev kommissionen nedlagt.

Opgaven 
Kulturminister Per Stig Møller udtalte om kommissionens opgave, som forudsattes løst inden udgangen af 2012: 
”Vi lever i en tid, hvor samfundet hurtigt forandrer sig, og hvor vores levemønstre er under stadig forandring og udvikling. Nye tendenser gør sig gældende, og vores værdigrundlag ændrer sig bevidst eller ubevidst i takt hermed. Regeringen har derfor nedsat en værdikommission, der i den kommende tid skal undersøge, hvilke værdier der er af betydning for os danskere i dag." 

Arbejdet skal organiseres i fire hovedtemaer:

 Familien med særlig vægt på børns opvækst og opdragelse
 De nære fællesskaber i lokalsamfundet
 Den moderne livsstils påvirkning af vores liv
 Den enkeltes frihed og det personlige ansvar

Kritik 
Professor i statskundskab ved Syddansk Universitet Asbjørn Sonne Nørgaard har udtalt, at han ikke forventer, at Værdikommissionen kan nå nogen konkrete resultater. Fra politisk side har SF's kulturordfører Pernille Frahm udtalt, at kommissionen bør nedlægges hurtigst muligt, mens Socialdemokraterne udtrykker skepsis, men mener, at det er klogest at afvente, hvad arbejdet medfører. I januar 2012 valgte kulturminister Uffe Elbæk (R) at nedlægge kommissionen.

Medlemmer 

 Elisabeth Dons Christensen, biskop i Ribe (formand)
 Lene Andersen, forlægger og forfatter
 Henrik Dahl, forfatter og samfundsdebattør
 Jens Gaardbo, journalist og direktør
 Kristine Stricker Hestbech, sognepræst og foredragsholder
 Per Schultz Jørgensen, børne- og familieforsker
 Farshad Kholghi, skuespiller og samfundsdebattør
 Rune Lykkeberg, journalist og redaktør
 Søren Møller, landsformand for DGI
 Jørn Henrik Petersen, professor og forhenværende prorektor ved Syddansk Universitet
 Iben Thranholm, teolog og journalist

Referencer 

Etableret i 2011
Ophørt i 2012
Danske kommissioner
Vito Mannone

Vito Mannone (født d. 2. marts 1988) er en italiensk professionel fodboldspiller, som spiller for Ligue 1-klubben AS Monaco.

Klubkarriere

Arsenal og låneaftaler 
Manonne kom fra Arsenals ungdomsakademi, og spillede i mange år i klubben, dog som reservespiller.

I sin tid i Arsenal havde han låneaftaler til Barnsley og Hull City.

Sunderland 
Mannone skiftede i juli 2013 til Sunderland.

Reading og låneaftale 
Mannone skiftede i juli 2017 til Reading.

Mannon blev i sin tid hos Reading udlånt til Minnesota United og Esbjerg.

Monaco 
Mannone skiftede i september 2020 til Monaco.

Landsholdskarriere 
Mannone har spillet for Italiens U/21-landshold.

Kilder

Eksterne henvisninger 

Fodboldspillere fra Italien
Fodboldspillere fra Arsenal F.C.
Fodboldspillere fra Barnsley F.C.
Fodboldspillere fra Hull City A.F.C.
Fodboldspillere fra Sunderland A.F.C.
Fodboldspillere fra Reading F.C.
Fodboldspillere fra Esbjerg fB
Fodboldspillere fra AS Monaco FC
Sar-e Pol (provins)

Sar-e Pol-provinsen er en af Afghanistans 34 provinser. Den ligger i den nordlige del af landet. Administrationscenteret er byen Sar-e Pol. Provinsen grænser til Jowzjan, Balkh, Samangan, Bamiyan, Ghowr og Faryab (med uret fra nord).

Dari er hovedsproget i provinsen, der hovedsageligt er beboet af usbeker, pashtuner, og hazaras men der er også arabere og tadsjiker.

Afghanistans provinser
Førslev Kirke

Førslev Kirke ligger ved godset Førslevgaard, ca. 13 km NV for Næstved (Region Sjælland). Indtil Kommunalreformen i 2007 lå den i Fuglebjerg Kommune (Vestsjællands Amt), og indtil Kommunalreformen i 1970 lå den i Øster Flakkebjerg Herred (Sorø Amt).

Kirken har tilhørt den nærliggende herregård Førslevgaard fra 1544 til 1914. Kor og skib er opført i romansk tid af rå og kløvet kamp iblandet groft tilhugne granitkvadre. Den romanske kirke har haft apsis, som allerede forsvandt i middelalderen, de oprindelige døre mod syd og nord samt oprindelige vinduer kan anes i murværket. I senromansk tid blev skibet forlænget mod vest og dørene blev flyttet mod vest, disse kan ligeledes anes i murværket. O.1500 blev koret forlænget mod øst, denne forlængelse fungerer i dag som sakristi, samtidig blev tårnet opført. Kapellet mod nord er opført i 1600-tallet som gravkapel for Førslevgårds ejere. I vestindgangens forhal ses gravsten for Joachim Beck (død 1572) og Anne Ravensberg (død 1573) samt over Lave Beck (død 1607) og Agathe Grubbe (død 1623). Kirken blev hovedrepareret i 1892.

I anden halvdel af 1300-tallet fik koret indbygget kuppelagtigt krydshvælv med rudimentære dværgsøjler i hjørnerne. Altertavlen i bruskbarok er i Abel Schrøders stil, storfeltets maleri er fra o.1700. Prædikestolen svarer til altertavlen. Stoleværket har gavltopstykker fra 1653 og våben for Lave Beck og Margrethe Grubbe.

Kor og korbue er udsmykket med kalkmalerier. I korbuen og på korets nordvæg ses kalkmalerier fra o.1200, i korets hvælv ses kalkmalerier fra slutningen af 1300-tallet. I korbuen ses Kristus og to stiftere, på nordvæggen ses scener fra Jesus barndomshistorie. I korhvælvet ses scener fra Passionen til Himmelfarten, desuden ses våben for Finkenow, Moltke og Markmand, der daterer kalkmalerierne til mellem 1381 til 1386.
Den gotlandske kalkstensfont er en Fabeldyrfont fra 1300-tallet, på den ottekantede kumme ses i relief Kong Olav, Løver og en række brystbilleder.

Galleri

Eksterne kilder og henvisninger 

 Førslev Kirke  på gravstenogepitafier.dk
 Førslev Kirke  på nordenskirker.dk
 Førslev Kirke  hos KortTilKirken.dk
 Førslev Kirke  i bogværket Danmarks Kirker (udg. af Nationalmuseet)

Kirker i Næstved Kommune
Kirker i Roskilde Stift
Kirker i Sorø Amt